
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1744 

13 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωρών εργασίας στα Κέντρα Εξυπηρέ¬ 
τησης Πολιτών (ΚΕΠ) των Περιφερειών, Νομαρχια¬ 
κών Αυτοδιοικήσεων, Νομαρχιακών διαμερισμά¬ 
των των Ενιαίων Νομαρχιακών Αυτοδιοικήσεων, 
των Δήμων και Κοινοτήτων, στα οποία απασχο¬ 


λούνται τρεις (3) τουλάχιστον υπάλληλοι. 1 

Μεταβίβαση αρμοδιότητας στην Υπουργό Εθνικής 
Παιδείας και Θρησκευμάτων για τον καθορισμό 
διακεκομμένου ωραρίου εργασίας οδηγών αυτο¬ 
κινήτων και συνοδών μαθητών. 2 


Συμπλήρωση της υπ’ αριθμ. 1076283/11073/Β0Θ12/ΠΟΛ. 
1113/5.8.2005 απόφασης του Υπουργού Οικονομί¬ 
ας και Οικονομικών «Καθορισμός υποβαλλόμενων 
δικαιολογητικών για την έγκριση της έκπτωσης 
των αποζημιώσεων, δικαιωμάτων, εξόδων διοικη¬ 
τικής υποστήριξης, οργάνωσης, κλπ. από τα ακα¬ 


θάριστα έσοδα των επιχειρήσεων. 3 

Ίδρυση Καταστήματος Αφορολογήτων και Αδασμο¬ 
λόγητων Ειδών στον Όρμο Φηρών Θήρας. 4 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Δήμο Ανακτορίου Ν. Αιτωλοακαρ¬ 
νανίας . 5 

Τροποποίηση Οργανισμού ΕΚΑΒ. 6 


Τροποποίηση της υπ’ αριθμ. Α5/2280/1983 (ΦΕΚ 720/ 


τ.Β7ΐ3.12.1983) Υγειονομικής Διάταξης περί προ¬ 
στασίας των νερών που χρησιμοποιούνται για την 
ύδρευση της περιοχής Πρωτεύουσας από ρυπάν¬ 
σεις και μολύνσεις». 7 

Καθορισμός αποδοχών του Χριστόδουλου Γιαλλου- 
ρίδη, Διευθυντή του Ευρωπαϊκού Πολιτιστικού Κέ¬ 
ντρου Δελφών. 8 

Απόκτηση της Ελληνικής Ιθαγένειας από τον ομο¬ 
γενή Τζεϊράνοβ Ιωάννη του Γρηγορίου καθώς και 

εξελληνισμός του επωνύμου του. 9 

Απόκτηση της Ελληνικής Ιθαγένειας από τον ομογε¬ 
νή Ντομότσεβ Αλέξιο του Κωνσταντίνου και της 
Σοφίας καθώς και εξελληνισμός του επωνύμου 

του. 10 

Απόκτηση της Ελληνικής Ιθαγένειας από τον ομο¬ 
γενή Λοβασίδη Γιούρι του Ιβάν και της Αικατερί- 
να καθώς και εξελληνισμός του επωνύμου του.. 11 


Απόκτηση της Ελληνικής Ιθαγένειας από τις ομογε¬ 
νείς Καραγκέζοβα Νίνα, τέκνου του Ζοσήμ και της 
Νάντια και Τσαουλίδου Ελένη, τέκνου του Αθα¬ 
νασίου και της Βέρας. 12 

Τ ροποποίηση απόφασης του Γ ενικού Γ ραμματέα Πε¬ 
ριφέρειας Κεντρικής Μακεδονίας. 13 

Ανάκληση απόφασης του Γ ενικού Γ ραμματέα Περι¬ 
φέρειας Κεντρικής Μακεδονίας. 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 4319/20.4.2004 απόφα¬ 
ση του Γ ενικού Γ ραμματέα Περιφέρειας Κεντρι¬ 
κής Μακεδονίας. 15 


Α ΠΟΦΑΣΕ ΙΣ 

Αριθμ. ΔΙΑΔΠ/Γ2γ/οικ. 24842 (1) 

Καθορισμός ωρών εργασίας στα Κέντρα Εξυπηρέτη¬ 
σης Πολιτών (ΚΕΠ) των Περιφερειών, Νομαρχιακών 
Αυτοδιοικήσεων, Νομαρχιακών διαμερισμάτων των 
Ενιαίων Νομαρχιακών Αυτοδιοικήσεων, των Δήμων 
και Κοινοτήτων, στα οποία απασχολούνται τρεις (3) 
τουλάχιστον υπάλληλοι. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 31 του Ν. 3013/2002 (ΦΕΚ 
102/Α71.5.2002) «Αναβάθμιση της πολιτικής προστασίας 
και λοιπές διατάξεις». 

2. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 527/Β724.3.2004). 

3. Την ανάγκη λειτουργίας των Κέντρων Εξυπηρέτη¬ 
σης Πολιτών (ΚΕΠ) για την εξυπηρέτηση των πολιτών 
απογεύματα και πρωινά του Σαββάτου. 

4. Το γεγονός ότι από τις διατάξεις της παρούσης 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Το ωράριο λειτουργίας των Κέντρων Εξυπηρέτη- 

σης Πολιτών (ΚΕΠ), στα οποία απασχολούνται τρεις (3), 
τουλάχιστον, υπάλληλοι, καθορίζεται ως εξής: 

Από Δευτέρα έως και Παρασκευή: από 08.00 έως 20.00 
και το Σάββατο: από 08.00 έως 14.00. 

2. Το πάσης φύσεως προσωπικό των ΚΕΠ, που εφαρ¬ 
μόζουν το καθοριζόμενο με την απόφαση αυτή ωράριο, 
απασχολείται σε εναλλακτικές βάρδιες διάρκειας έξι (6) 
ωρών η κάθε μία, ως εξής: 

(α) Από Δευτέρα έως και Παρασκευή: 

Πρωί από 08.00 έως 14.00 

Απόγευμα από 14.00 έως 20.00 

(β) Κάθε Σάββατο: 

Πρωί από 08.00 έως 14.00. 

3. Η κατανομή των εργαζομένων, κατά τη διάρκεια 
του ημερήσιου ωραρίου λειτουργίας, σε περίπτωση που 
είναι τρεις (3), έχει ως εξής: 

Οι δύο (2) θα εργάζονται πρωί από 08.00 έως 14.00. 

Ο ένας, εκ περιτροπής, θα εργάζεται απόγευμα από 
14.00 έως 20.00. 

Παρόμοια κατανομή ακολουθείται και στην περίπτωση 
που ο αριθμός των συμβασιούχων είναι μεγαλύτερος 
από τρεις (3). 

4. Το ωράριο λειτουργίας των υπόλοιπων ΚΕΠ που το 
προσωπικό είναι κάτω των τριών (3) ατόμων (συμβα¬ 
σιούχων), είναι το ίδιο με το ωράριο λειτουργίας που 
ισχύει για όλες τις δημόσιες υπηρεσίες, τα ν.π.δ.δ. και 
τους ο.τ.α. α' και β' βαθμού. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. ΔΙΑΔΠ/Γ2γ/22600 (2) 

Μεταβίβαση αρμοδιότητας στην Υπουργό Εθνικής Παι¬ 
δείας και Θρησκευμάτων για τον καθορισμό διακε¬ 
κομμένου ωραρίου εργασίας οδηγών αυτοκινήτων 
και συνοδών μαθητών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 1157/1981 
«Περί κυρώσεως της από 29.12.1980 πράξεως Νομοθετι¬ 
κού περιεχομένου του Προέδρου της Δημοκρατίας περί 
καθιερώσεως πενθημέρου εβδομάδας εργασίας των 
δημοσίων εν γένει υπηρεσιών και ρυθμίσεως συναφών 
θεμάτων και τροποποιήσεως διατάξεων ταύτης». 

2. Τις διατάξεις της παραγράφου 5 του άρθρου 8 του 
ν. 2880/2001 (ΦΕΚ 9 Α') «Πρόγραμμα Πολιτεία» για τη 
μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 


4. Την υπ’ αριθμ. ΔΙΔΚ/Φ.1/2/6139 (ΦΕΚ 527/Β'/24.3.2004) 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

5. Το υπ’ αριθμ. 125321/8.11.2005 έγγραφο του Υπουρ¬ 
γείου Εθνικής Παιδείας και Θρησκευμάτων, με το οποίο 
επισημαίνεται η ανάγκη εφαρμογής καθορισμού δια¬ 
κεκομμένου ωραρίου για τους οδηγούς αυτοκινήτων 
και συνοδούς μαθητών με σύμβαση εργασίας Ιδιωτικού 
Δικαίου ορισμένου χρόνου. 

8. Το γεγονός ότι από τις διατάξεις της παρούσης 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Μεταβιβάζουμε στην Υπουργό Εθνικής Παιδείας και 
Θρησκευμάτων την αρμοδιότητα να καθορίζει με από¬ 
φασή της, διακεκομμένο ωράριο εργασίας των οδηγών 
αυτοκινήτων και συνοδών μαθητών με σύμβαση εργα¬ 
σίας Ιδιωτικού Δικαίου ορισμένου χρόνου. 

2. Το πιο πάνω προσωπικό θα απασχολείται μέσα 
στα καθοριζόμενα όρια που προβλέπουν οι ισχύουσες 
διατάξεις περί ωραρίου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. 1115150/11480/Β0012 (3) 

Συμπλήρωση της υπ’ αριθμ. 1076283/11073/Β0Θ12/ΠΟΑ. 
1113/5.8.2005 απόφασης του Υπουργού Οικονομίας και 
Οικονομικών «Καθορισμός υποβαλλόμενων δικαιολο- 
γητικών για την έγκριση της έκπτωσης των αποζη¬ 
μιώσεων, δικαιωμάτων, εξόδων διοικητικής υποστή¬ 
ριξης, οργάνωσης, κλπ. από τα ακαθάριστα έσοδα 
των επιχειρήσεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τ ις διατάξεις των περιπτώσεων ι' και ιη' της πα¬ 
ραγράφου 1 του άρθρου 31 του ν. 2238/1994 (ΦΕΚ 151 Α'), 
όπως ισχύουν μετά την τροποποίησή τους με τις παρα¬ 
γράφους 10 και 11 του άρθρου 9 του ν. 3296/2004 (ΦΕΚ 
253Α'), αντίστοιχα. 

β) Τις διατάξεις της 1076283/11073/Β0012/ΠΘΛ. 1113/ 

5.8.2005 Α.Υ.Ο. (ΦΕΚ 1188 Β') με την οποία καθορίσθηκαν 
τα υποβαλλόμενα δικαιολογητικά για την έγκριση της 
έκπτωσης των αποζημιώσεων, δικαιωμάτων, εξόδων δι¬ 
οικητικής υποστήριξης, οργάνωσης, κ.λπ. από τα ακα¬ 
θάριστα έσοδα των επιχειρήσεων. 

γ) Τις διατάξεις της υπ’ αριθμ. 37930/ΔΙΘΕ 1264/ 

14.10.2005 (ΦΕΚ 1432 Β') κοινής απόφασης του Πρωθυ¬ 
πουργού και του Υπουργού Οικονομίας και Οικονομικών 
με την οποία καθορίσθηκαν οι αρμοδιότητες των Υφυ¬ 
πουργών Οικονομίας και Οικονομικών. 

δ) Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Στην παράγραφο 7 της απόφασης 1076283/11073/ 
Β0012/ΠΟΛ.1113/5.8.2005 του Υπουργού Οικονομίας και 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23985 


Οικονομικών προστίθενται δύο εδάφια που έχουν ως 
ακολούθως: 

«Επίσης, η Επιτροπή ορίζει εισηγητή από την αρμόδια 
για τον έλεγχο φορολογική αρχή για την κάθε υπόθε¬ 
ση που εξετάζει προς διαπίστωση της ακρίβειας των 
υποβληθεισών πληροφοριών και στοιχείων. Ο εισηγητής 
δεν έχει δικαίωμα ψήφου και αποχωρεί από την αίθουσα 
της συνεδρίασης εφόσον θέσει υπόψη της Επιτροπής 
όλα τα στοιχεία που του ζητηθούν από αυτή και πριν 
την έναρξη της συζήτησης της υπόθεσης από την Επι¬ 
τροπή». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤΩΝΗΣ ΜΠΕΖΑΣ 
-♦- 

Αριθ. Θ. 2777/38/Γ0019 (4) 

Ίδρυση Καταστήματος Αφορολογήτων και Αδασμολό¬ 
γητων Ειδών στον Όρμο Φηρών Θήρας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του νόμου 827/1978 
«περί ρυθμίσεως δασμολογικών θεμάτων και άλλων τι- 
νών διατάξεων» (Φ.Ε.Κ.194/Α/18.11.1978). 

2. Τις διατάξεις της παραγράφου 4 του άρθρου 120 του 
νόμου 2533/11.11.1997 «χρηματιστηριακή αγορά παραγώ- 
γων και άλλες διατάξεις» (Φ.Ε.Κ. 228/Α/11.11.1997). 

3. Τις διατάξεις του άρθρου 17 του π.δ. 86/1979 «περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολό¬ 
γητων και αδασμολόγητων ειδών και εγκαταστάσεως 
και λειτουργίας τούτων εις τα σημεία εξόδου επιβατών 
εξωτερικού» (Φ.Ε.Κ. 17/Α/31.1.1979). 

4. Την υπ’ αριθμ. 37930/ΔΙΟΕ1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Φ.Ε.Κ. 
1432/Β/14.10.2005). 

5. Το από 9.5.2005 αίτημα της εταιρείας «Καταστήματα 
Αφορολογήτων Ειδών Α.Ε.» με το οποίο ζητά την ίδρυ¬ 
ση Καταστήματος Αφορολογήτων και Αδασμολόγητων 
Ειδών στον Λιμένα Θήρας. 

6. Το υπ’ αριθμ. 2242/16.8.2005 έγγραφο του Τελωνείου 
Θήρας, με το οποίο μας απέστειλε το Πρακτικό της Γνω- 
μοδοτικής Επιτροπής του άρθ. 17 παρ. 2 του π.δ. 86/1979 
μετά του σχετικού σχεδιαγράμματος, αποφασίζουμε: 

1. Εγκρίνουμε την ίδρυση και λειτουργία καταστή¬ 
ματος πώλησης Αφορολογήτων και Αδασμολόγητων 
Ειδών, εντός του τελωνειακό ελεγχόμενου χώρου, στον 
Όρμο Φηρών στον παλαιό λιμένα Θήρας, στη θέση και 
έκταση που προσδιορίζεται στο Τοπογραφικό σχεδιά¬ 
γραμμα, που συνοδεύει το, από 11.8.2005 Πρακτικό της 
Επιτροπής της παραγράφου 2 του άρθρου 17 του π.δ. 
86/1979. 

2. Το κατάστημα θα καταλαμβάνει επιφάνεια εμβα- 
δού 332,50 μ2 (περιλαμβανομένων και των βοηθητικών 
χώρων) και θα βρίσκεται πάντοτε υπό τελωνειακή πα¬ 
ρακολούθηση. 


3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε.». 

4. Η εγκατάσταση και λειτουργία του καταστήματος, 
διέπεται από τις διατάξεις του π.δ. 86/1979, όπως τρο¬ 
ποποιήθηκε και ισχύει, από τις διατάξεις του άρθρου 120 
του ν. 2533/11.11.1997, από τις διατάξεις των υπουργικών 
αποφάσεων καθώς και τις σχετικές διαταγές, που ρυθμί¬ 
ζουν θέματα σχετικά με τον τρόπο λειτουργίας, ελέγχου 
κ.λπ. των καταστημάτων, που εκμεταλλεύεται η εταιρία 
«Καταστήματα Αφορολόγητων Ειδών Α.Ε.». 

5. Η απόφαση αυτή που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 1 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤΩΝΗΣ ΜΠΕΖΑΣ 
-♦- 

Αριθ. Φ.500/329/138001/Ε5 (5) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Δήμο Ανακτορίου Ν. Αιτωλοακαρνανίας. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ.1 εδαφ. Δ' του ν. 
1351/1983 (ΦΕΚ 56/Α/28.4.1983) «Εισαγωγή σπουδαστών 
στην Τριτοβάθμια Εκπ/ση και άλλες διατάξεις». 

2. Τ ις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Τις διατάξεις της παρ. 4 του αρθ. 11 του ν. 2327/1995 
(ΦΕΚ 156/Α/31.7.1995). 

4. Τις διατάξεις του αρθ. 22, παρ. 3, εδ. α του ν. 2362/ 
1995 (ΦΕΚ 247/Α/27.11.1995). 

5. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψή της. 

6. Την υπ’ αριθμ. ΔΙΔΚ Φ1-2-61395 (ΦΕΚ 527/Β/24.3.2004) 
απόφαση Καθορισμού αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης. 

7. Την υπ’ αριθμ. 37930/ΔΙΘΕ 1264/14.10.2005 (ΦΕΚ 
1432Β') απόφαση Καθορισμού αρμοδιοτήτων στους 
Υφυπουργούς Οικονομίας και Οικονομικών. 

8. Την υπ’ αριθμ. 37876/ΣΤ5/26.4.2004 (ΦΕΚ 608/Β/ 
26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

9. Το αρθ. 40 του ν. 849/1978 (ΦΕΚ 232/Α/1978),όπως 
συμπληρώθηκε με το αρθ. 8 του ν. 2129/1993 (ΦΕΚ 57/ 
Α/1993). 




23986 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Τα υπ’ αριθμ. 2039/21.4.2005 και 2372/12.5.2005 έγ¬ 
γραφα του Δήμου Ανακτορίου Ν. Αιτωλοακαρνανίας, 
αποφασίζουμε: 

1. Καθορίζουμε τρεις (3) θέσεις πρακτικής άσκησης 
σπουδαστών Τ.Ε.Ι. στο Δήμο Ανακτορίου Ν. Αιτωλοα¬ 
καρνανίας ως εξής: 

Μία (1) θέση Τμ. Τηλεπληροφορικής και Διοίκησης 

Μία (1) θέση Τμ. Τοπικής Αυτοδιοίκησης 

Μία (1) θέση Τμ. Δασοπονίας. 

2. Η πρακτική άσκηση των σπουδαστών Τ.Ε.Ι πραγμα¬ 
τοποιείται για ένα εξάμηνο αρχίζοντας από 1.4.2005. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Δήμου Ανακτορίου Ν. Αιτωλοακαρνανίας. 

4. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Κ.Α.Ε. 
10/6042.01 ως εξής: 

4.968,00 ευρώ (3 θέσεις χ 184 ευρώ χ 9 μήνες) για το 
έτος 2005 και 

6.624,00 ευρώ (3 θέσεις χ 184 ευρώ χ 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2005. 

Αντίστοιχη πίστωση θα εγγράφεται στους προϋπο¬ 
λογισμούς του Δήμου αυτού για μία πενταετία τουλά¬ 
χιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθ. Υ4δ/Γ.Π. οικ. 131479 (6) 

Τροποποίηση Οργανισμού ΕΚΑΒ. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 

ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 7 του ν. 1579/1985 (ΦΕΚ 
217/Α'). 

2. Τις διατάξεις του άρθρου 1 (β) του ν. 2194/1994 
(ΦΕΚ 34/Α'). 

3. Τις διατάξεις του άρθρου 58 του ν. 2519/1997 (ΦΕΚ 
165/Α'). 

4. Τις διατάξεις του π.δ. 50/2001 (ΦΕΚ 39/Α/2001) όπως 
ισχύει. 

5. Την υπ’ αριθμ. Υ4δ/49901/4.7.2002 (ΦΕΚ 860/Β/2002) 
κοινή υπουργική απόφαση περί «Τροποποίησης Οργανι¬ 
σμού του ΕΚΑΒ» με την οποία καθορίζονται τα προσόντα 
διορισμού κλάδου ΔΕ Πληρωμάτων Ασθενοφόρων. 

6. Τις διατάξεις του π.δ. 95/2000 (ΦΕΚ 76/Α/2000) «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και συμπληρώθηκε με το π.δ. 299/2000 
(ΦΕΚ 240/Α/2000). 


7. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Οργανα», που κυρώθηκε με το 
άρθρο πρώτο του π.δ/τος 63/2005 (Α' 98) και το γεγονός 
ότι από τις διατάξεις της παρούσας απόφασης εκτιμάται 
ότι η ετήσια δαπάνη που θα απαιτηθεί, ανέρχεται στο ποσό 
των 3.100.000 € περίπου, θα προβλέπεται για τα επόμενα 
έτη στον κρατικό προϋπολογισμό και θα αντιμετωπίζεται 
σταδιακά κατά την έγκριση πλήρωσης των θέσεων. 

8. Τα υπ’ αριθμ. 15247/8.9.2003, 25205/11.10.2004, 
14797/21.6.2005 έγγραφα και τις αριθμ. 12/3.9.2003 και 
17/16.6.2005 αποφάσεις Δ.Σ. του ΕΚΑΒ. 

9. Την γνώμη του Κεντρικού συμβουλίου Υγείας όπως 
διατυπώνεται στην υπ’ αριθμ. 10475/2.8.2005 απόφαση 
της Εκτελεστικής του Επιτροπής. 

10. Την υπ’ αριθμ. 37930/ΔΙΟΕ 1264/14.10.2005 απόφαση 
καθορισμού αρμοδιοτήτων στους Υφυπουργούς Οικο¬ 
νομίας και Οικονομικών (ΦΕΚ 1432/Β/2005). 

11. Την αριθμ. ΔΙΔΚ/Φ. 1/2/6139/2004 (ΦΕΚ 527/Β) από¬ 
φαση ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

12. Την υπ’ αριθμ. 27304/17.3.2004 απόφαση «Ανάθεση 
αρμοδιοτήτων στους Υφυπουργούς Υγείας και Κοινω¬ 
νικής Αλληλεγγύης Αθανάσιο Γιαννόπουλο και Γεώργιο 
Κωνσταντόπουλο» (ΦΕΚ 517/Β/2004), αποφασίζουμε: 

Το π.δ. 376/1988 (ΦΕΚ 196/Α/1988) όπως τροποποιήθη¬ 
κε με τις διατάξεις του π.δ. 348/1996 (ΦΕΚ 229/Α/1996), 
τροποποιείται και συμπληρώνεται όπως παρακάτω: 

Στο άρθρο 13 «Διάρθρωση Θέσεων», κατηγορία ΔΕ και 
στον κλάδο ΔΕ Πληρωμάτων Ασθενοφόρων προστίθε¬ 
νται εκατόν εξήντα (160) θέσεις και ο συγκεκριμένος 
κλάδος διαμορφώνεται ως ακολούθως: 

ΚΛΑΔΟΣ ΔΕ ΠΛΗΡΩΜΑΤΩΝ ΑΣΘΕΝΟΦΟΡΩΝ 

- Τρεις χιλιάδες εκατόν εξήντα (3.160) θέσεις. 

- Δέκα οκτώ (18) θέσεις μόνιμες προσωποπαγείς, οι 
οποίες καταργούνται μετά την για οποιαδήποτε λόγο 
αποχώρηση των υπηρετούντων (άρθρο 25 του ν. 2190/ 
1994, ΦΕΚ 28/Α/1994). 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθ. Οικ. 131835 (7) 

Τροποποίηση της υπ’ αριθμ. Α5/2280/83 (ΦΕΚ 720/τ.Β7 
13.12.1983) Υγειονομικής Διάταξης περί προστασίας των 
νερών που χρησιμοποιούνται για την ύδρευση της πε¬ 
ριοχής Πρωτεύουσας από ρυπάνσεις και μολύνσεις». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τον α.ν. 2520/1940 «περί υγειονομικών διατάξεων». 

2. Το π.δ. 95/2000 «περί οργανισμού Υπουργείου Υγεί¬ 
ας και Πρόνοιας». 

3. Την υπ’ αριθμ. Α5/2280/1983 (ΦΕΚ 720Β'/1983) Υγειο¬ 
νομική Διάταξη σχετικά με την «προστασία των νερών 
που χρησιμοποιούνται για την ύδρευση της περιοχής 
Πρωτεύουσας από ρυπάνσεις και μολύνσεις», όπως 
τροποποιήθηκε και συμπληρώθηκε με την υπ’ αριθμ. 
Α5/3257/1984 Υγειονομική Διάταξη (ΦΕΚ 898Β/1984 και 
56Β/1985) και την Α5/5180/1988 (ΦΕΚ 891Β/1988). 

4. Την υπ’ αριθμ. Ε1β/221/65 Υγειονομική Διάταξη «περί 
διαθέσεως λυμάτων και βιομηχανικών αποβλήτων». 

5. Την υπ’ αριθμ. Υ2/2600/01 κοινή υπουργική απόφα¬ 
ση σχετικά με την «ποιότητα του νερού ανθρώπινης 
κατανάλωσης». 

6. Το π.δ. 410/1995 «Δημοτικός και Κοινοτικός Κώδι¬ 
κας». 

7. Το ν. 1068/1980 «περί συστάσεως ενιαίου φορέα 
Ύδρευσης - Αποχέτευσης Πρωτεύουσας». 

8. Τους ν. 3172/2003 (ΦΕΚ 197Α) για την οργάνωση 
και εκσυγχρονισμό των Υπηρεσιών Δημ. Υγείας και ν. 
3370/2005 (ΦΕΚ 176Α) για την οργάνωση και λειτουργία 
των Υπηρεσιών Δημ. Υγείας. 

9. Το ν. 3199/2003. 

10. Τις υπ’ αριθμ. 75/440/ΕΟΚ, 76/160/ΕΟΚ, 76/464/ΕΟΚ, 
78/859/ΕΟΚ, 78/659/ΕΟΚ, 79/869/ΕΟΚ, 79/293/ΕΟΚ κατευ¬ 
θυντήριες οδηγίες της ΕΟΚ σχετικά με την ποιότητα 
των υδάτων. 

11. Την υπ’ αριθμ. Η.Π. 15393/2332/2002 (ΦΕΚ 1022Β/2002) 
κοινή υπουργική απόφαση σχετικά με την κατάταξη 
δημοσίων και ιδιωτικών έργων και δραστηριοτήτων σε 
κατηγορίες σύμφωνα με το αρθ. 3 του ν. 1650/1986 όπως 
αντικαταστάθηκε με το αρθ. 1 του ν. 3010/2002. 

12. Την υπ’ αριθμ. 26298/2003 (ΦΕΚ 1469Β/2003) από¬ 
φαση της Υπουργού Περιβάλλοντος, Χωροταξίας και 
Δημοσίων Έργων σχετικά με την «έγκριση Περιφερει¬ 
ακού Πλαισίου Χωροταξικού Σχεδιασμού και Αειφόρου 
Ανάπτυξης Περιφέρειας Στερεός Ελλάδας». 

13. Την υπ’ αριθμ. 13727/724/2003 (ΦΕΚ 1087Β/2003) 
κοινή υπουργική απόφαση σχετικά με την «αντιστοίχι- 
ση των κατηγοριών των βιομηχανικών και βιοτεχνικών 
δραστηριοτήτων με τους βαθμούς όχλησης που ανα- 
φέρονται στα πολεοδομικά διατάγματα». 

14. Την υπ’ αριθμ. ΔΙΔΚ/Φ1/2/6139/2004 (ΦΕΚ 527Β/2004) 
κοινή απόφαση Πρωθυπουργού και Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους υφυπουργούς Εσωτερικών, Δημό¬ 
σιας Διοίκησης και Αποκέντρωσης). 

15. Την υπ’ αριθμ. 27304/2004 (ΦΕΚ 517Β) κοινή απόφα¬ 
ση Πρωθυπουργού και Υπουργού Υγείας και Κοινωνικής 
Αλληλεγγύης «Ανάθεση αρμοδιοτήτων στους υφυπουρ¬ 
γούς Υγείας και Κοινωνικής Αλληλεγγύης». 

16. Την ανάγκη προσαρμογής της νομοθεσίας στην 
τεχνολογική πρόοδο. 

17. Το γεγονός ότι από τις διατάξεις της παρούσας 
απόφασης δεν προκαλείται επιβάρυνση του κρατικού 
προϋπολογισμού, αποφασίζουμε: 

Αρθρο 1 

1. Το άρθρο 2 παρ. 3 εδαφ. 2 της Α5/2280/1983 (ΦΕΚ 
720 Β) τροποποιείται ως εξής: 

«Κατ’ εξαίρεση όταν για την εξυπηρέτηση του δημο¬ 
σίου συμφέροντος είναι αναγκαία η εκτέλεση έργων ή 
εργασιών στις παραπάνω περιοχές η ενδιαφερόμενη 


Υπηρεσία ή Οργανισμός (π.χ. ΟΤΑ, ΔΕΥΑ, κ.λπ.) δύνα- 
ται να εκτελέσει αυτά (π.χ. κολώνες και πυλώνες ΔΕΗ, 
αγωγοί νερού, αντιρρυπαντικές εγκαταστάσεις κοινής 
ωφελείας, κ,λπ.) αφού λάβει άδεια από τον οικείο Νο¬ 
μάρχη μετά από σύμφωνη γνώμη των Υπηρεσιών: 

α. Δ/νση Υγείας της Νομαρχιακής Αυτοδιοίκησης σε 
συνεργασία με την Δ/νση Υγειονομικής Μηχανικής και 
Υγιεινής Περιβάλλοντος του Υπουργείου Υγείας και Κοι¬ 
νωνικής Αλληλεγγύης και 

β. Δ/νσηΈργωνΎδρευσης και Αποχέτευσης του ΥΠΕ- 
ΧΩΔΕ, και αφού λάβει μέτρα ώστε να αποκλειστεί ο 
κίνδυνος ρύπανσης και μόλυνσης του νερού». 

2. Στο τέλος της παρ. 3 του άρθρου 6 της ιδίας από¬ 
φασης προστίθεται το ακόλουθο εδάφιο: 

«Διευκρινίζεται ότι η τελική έγκριση για επιφανειακή 
διάθεση στο έδαφος των επεξεργασμένων αποβλή¬ 
των και λυμάτων, θα γίνεται μετά από γνωμοδότηση 
της Δ/νσης Υγείας της Νομαρχιακής Αυτοδιοίκησης, 
σε συνεργασία με τη Δ/νση Υγιεινής Περιβάλλοντος 
του Υπουργείου Υγείας και Κοινωνικής Αλληλεγγύης, 
ώστε να αποτρέπονται τυχόν ανεπιθύμητες απορροές 
σε υγειονομικά ευαίσθητους χώρους». 

3. Το άρθρο 8 παρ. 1δ της ιδίας απόφασης τροποποι¬ 
είται ως εξής: 

«Σε απόσταση μικρότερη από 1 0Οππ από τον άξονα 
των κλειστών ή 500πι από τον άξονα των ανοικτών 
αγωγών μεταφοράς των φυσικών νερών από τις παρα¬ 
πάνω λίμνες και εφόσον οι περιοχές αυτές είναι ανάντη 
του αγωγών (σε υψομετρική στάθμη υψηλότερη της 
στάθμης των αγωγών). Κατάντη των αγωγών και όταν 
η υψομετρική στάθμη του αγωγού βρίσκεται τουλάχι¬ 
στον 20πι άνωθεν της υπό εξέταση περιοχής, είναι δυ¬ 
νατόν να επιτραπεί η εγκατάσταση και σε αποστάσεις 
έως 50πι από τον άξονα των κλειστών ή 250πι από τον 
άξονα των ανοικτών αγωγών, εφόσον από τη μείωση 
αυτή δεν προκύπτει κίνδυνος ρύπανσης ή μόλυνσης του 
υπόγειου υδροφόρου στρώματος, αποδεικνυομένου από 
υδρογεωλογική μελέτη που εγκρίνεται από την Δ/νση 
Υγείας της Νομαρχιακής Αυτοδιοίκησης σε συνεργα¬ 
σία με την Δ/νση Υγειονομικής Μηχανικής & Υγιεινής 
Περιβάλλοντος του Υπουργείου Υγείας & Κοινωνικής 
Αλληλεγγύης και από την Δ/νση Υδάτων της Περιφέ¬ 
ρειας». Το ίδιο (ίδιες διαδικασίες και προϋποθέσεις) και 
για τις περιοχές εκτός λεκάνης απορροής λιμνών και 
ταμιευτήρων, όπου η απόσταση από 1500 πι μπορεί να 
μειωθεί στα 1000 πι. 

4. Στο τέλος της παρ. 3 του άρθρου 8 της ιδίας από¬ 
φασης προστίθεται το ακόλουθο εδάφιο: 

«Διευκρινίζεται ότι η τελική έγκριση για επιφανειακή 
διάθεση στο έδαφος των επεξεργασμένων αποβλή¬ 
των και λυμάτων, θα γίνεται μετά από γνωμοδότηση 
της Δ/νσης Υγείας της Νομαρχιακής Αυτοδιοίκησης, 
σε συνεργασία με τη Δ/νση Υγιεινής Περιβάλλοντος 
του Υπουργείου Υγείας και Κοινωνικής Αλληλεγγύης, 
ώστε να αποτρέπονται τυχόν ανεπιθύμητες απορροές 
σε υγειονομικά ευαίσθητους χώρους». 

5α. Το άρθρο 9 παρ. 2δ της ιδίας απόφασης τροπο¬ 
ποιείται ως εξής: 

«Σε απόσταση μικρότερη από ΙΟΟπι από τον άξονα των 
κλειστών ή 500πι από τον άξονα των ανοικτών αγωγών 
μεταφοράς των φυσικών νερών των παραπάνω λιμνών 
και εφόσον οι περιοχές αυτές είναι ανάντη του αγωγών 
(σε υψομετρική στάθμη υψηλότερη της στάθμης των 

αγωγών)». Κατά τα λοιπά για τους αγωγούς ως το αρθ.1, 
παρ. 3 της παρούσας. 

5β. Στο αρθ. 9 παρ.ΐγ της ίδιας απόφασης προστίθε¬ 
ται στο τέλος «ομοίως για ιδίου τύπου εγκαταστάσεις 
πλησίον οικισμών, εφόσον συνδέονται στο δίκτυο απο¬ 
χέτευσης οικισμών βάσει τεκμηριωμένων στοιχείων.» 

6. Το παράρτημα IV της ιδίας απόφασης τροποποιείται 
ως εξής και προσαρτάται ως αναπόσπαστο μέρος της 
παρούσας διάταξης. 

Αρθρο 2 

1. Η ισχύς της παρούσας αρχίζει με τη δημοσίευσή 
της στην Εφημερίδα της Κυβερνήσεως 

2. Κατά τα λοιπά ισχύει η Υγειονομική Διάταξη Α5/ 
2280/1983 (ΦΕΚ 720/τΒ7ΐ3.12.1983). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

ΑΘ. ΝΑΚΟΣ Γ. ΣΟΥΦΛΙΑΣ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘ. ΓΙΑΝΝΟΠΟΥΛΟΣ 
-*- 

Αριθ. ΥΠΠΟ/ΔΙΟΙΚ/ΤΔΠΕΦ/101018 (8) 

Καθορισμός αποδοχών του Χριστόδουλου Γιαλλουρί- 
δη, Διευθυντή του Ευρωπαϊκού Πολιτιστικού Κέντρου 
Δελφών. 

Ο ΠΡΩΘΥΠΟΥΡΓΟΣ 

ΚΑΙ ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 7 παρ. 1 εδαφ. ε' του ν. 645/1977 «Περί 
ιδρύσεως Ευρωπαϊκού Πολιτιστικού Κέντρου Δελφών» 
(ΦΕΚ 202/Α/1977), όπως αυτό συμπληρώθηκε με την πα¬ 
ράγραφο 6 εδάφιο β' του άρθρου 80 του ν. 3057/2002» 
(ΦΕΚ 239/Α/2002), 

β) του άρθρου 40 του ν. 849/1978 (ΦΕΚ 232/Α/1978), 
«περί παροχής κινήτρων δια την ενίσχυσιν της Περιφε¬ 
ρειακής και Οικονομικής ανάπτυξης της Χώρας», όπως 
συμπληρώθηκε με το άρθρο 8 του ν. 2129/1993 (ΦΕΚ 
57/Α/1993), 

γ) του άρθρου 4 του ν. 2303/1995 (ΦΕΚ 80/Α/1995), με 
τις οποίες αντικαταστάθηκαν οι διατάξεις της παρα¬ 
γράφου 1 του άρθρου 6 του ν. 1256/1982, 

δ) του άρθρου 22 παρ. 3 του ν. 2362/1995 «Περί Δημο¬ 
σίου Λογιστικού Ελέγχου των δαπανών του Κράτους 
και άλλες διατάξεις» (ΦΕΚ 247/Α/1995), 

ε) του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98/Α/2005). 

2. Την υπ’ αριθμ. ΥΠΠΟ/ΔΙΟΙΚ/ΤΔΠΕΦ/12835/1109/ 
21.2.2005 απόφαση της Αναπληρωτή Υπουργού Πολιτι¬ 
σμού (ΦΕΚ 241/Β/23.2.2005), με την οποία διορίσθηκε ο 


Χριστόδουλος Γιαλλουρίδης Αναπληρωτής Καθηγητής, 
μερικής απασχόλησης, του Τμήματος Επικοινωνίας, Μέ¬ 
σων και Πολιτισμού του Παντείου Πανεπιστημίου Αθη¬ 
νών, στη θέση του Διευθυντή του Ευρωπαϊκού Πολιτι¬ 
στικού Κέντρου Δελφών (ΝΠΙΔ εποπτευόμενο από το 
Υπουργείο Πολιτισμού). 

3. Την υπ’ αριθμ. Φ.124/24/43808/Β2/23.6.2005 απόφαση 
του Υπουργείου Εθνικής Παιδείας και Θρησκευμάτων 
(ΦΕΚ 922/Β/5.5.2005), με την οποία παρέχεται η άδεια 
στον προαναφερόμενο να κατέχει τη θέση του Διευ¬ 
θυντή στο Ευρωπαϊκό Πολιτιστικό Κέντρο Δελφών - η 
οποία εκδόθηκε σε εφαρμογή των διατάξεων του άρ¬ 
θρου 3 παρ. 4 του ν. 2530/1997. 

4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών» (ΦΕΚ 1432/Β/2005). 

5. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού, με την οποία 
ανατέθηκε η άσκηση αρμοδιοτήτων στην Αναπληρωτή 
Υπουργό Πολιτισμού Φάνη Πάλλη - Πετραλιά και στους 
Υφυπουργούς Γεώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο υπ’ αριθμ. 558/ 
Β/2.4.2004 ΦΕΚ. 

6. Τα υπ’ αριθμ. 1651/23.8.2005 και 1662/1.9.2005 και 
1667/9.9.2005 έγγραφα του Ευρωπαϊκού Πολιτιστικού 
Κέντρου Δελφών, που αφορούν στο θέμα. 

7. Το γεγονός ότι από την απόφαση αυτή προκαλεί- 
ται δαπάνη ύψους 46.518 ευρώ, για το τρέχον έτος και 
53.360 ευρώ, για καθένα από τα επόμενα έτη, η οποία 
θα βαρύνει τον Προϋπολογισμό του Ευρωπαϊκού Πολι¬ 
τιστικού Κέντρου Δελφών, αποφασίζουμε: 

1. Καθορίζουμε τις μικτές μηνιαίες αποδοχές του 
Χριστόδουλου Γιαλλουρίδη, Διευθυντή, με τριετή θητεία, 
του Ευρωπαϊκού Πολιτιστικού Κέντρου Δελφών (ΝΠΙΔ 
εποπτευόμενο από το Υπουργείο Πολιτισμού) και μέ¬ 
λος του Διδακτικού Επιστημονικού Προσωπικού (ΔΕΠ), 
μερικής απασχόλησης του Παντείου Πανεπιστημίου 
Αθηνών, στο ποσόν των τριών χιλιάδων οκτακόσιων 
ευρώ (3.800 ευρώ). 

2. Στον ανωτέρω θα καταβάλλονται και δώρα Χριστου¬ 
γέννων και Πάσχα, καθώς και επίδομα αδείας. 

3. Η δαπάνη που προκαλείται από την απόφαση αυτή 
θα βαρύνει τον Προϋπολογισμό του Ευρωπαϊκού Πολι¬ 
τιστικού Κέντρου Δελφών. 

4. Η απόφαση αυτή, η οποία ισχύει από 23 Φεβρου¬ 
άριου 2005 (ημερομηνία ανάληψης καθηκόντων του X. 
Γ ιαλλουρίδη, ως Διευθυντή του Ε.Π.Κε.Δ) να δημοσιευθεί 
στην Εφημερίδα της Κυβερνήσεως. 

Αθήνα, 5 Δεκεμβρίου 2005 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΦΥΠ. ΟΙΚΟΝΟΜΙΑΣ Η ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ - ΠΕΤΡΑΛΙΑ 

(9) 

Απόκτηση της Ελληνικής Ιθαγένειας από τον ομογενή 
Τζεϊράνοβ Ιωάννη του Γρηγορίου καθώς και εξελλη- 
νισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 6772/5.12.2005 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
και Θράκης που εκδόθηκε σύμφωνα με τις κείμενες 
διατάξεις γίνεται δεκτή η από 30.11.2004 αίτηση του 
ομογενούς Τζεϊράνοβ Ιωάννη του Γ ρηγορίου και της 
Σοφίας και εγκρίνεται ο εξελληνισμός του επωνύμου 
του από Τζεϊράνοβ σε Τζεϊρανίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

( 10 ) 

Απόκτηση της Ελληνικής Ιθαγένειας από τον ομογενή 
Ντομότσεβ Αλέξιο του Κωνσταντίνου και της Σοφίας 
καθώς και εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 6773/5.12.2005 απόφαση του Γ ενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατά¬ 
ξεις γίνεται δεκτή η από 2.12.2004 αίτηση του ομογενούς 
Ντομότσεβ Αλέξιου του Κωνσταντίνου και της Σοφίας 
και εγκρίνεται ο εξελληνισμός του επωνύμου του από 
Ντομότσεβ σε Ντομοτσίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

( 1 1 > 

Απόκτηση της Ελληνικής Ιθαγένειας από τον ομογενή 
Λοβασίδη Γιούρι του Ιβάν και της Αικατερίνα καθώς 
και εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Με την υπ’ αριθμ. 6669/5.12.2005 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
και Θράκης που εκδόθηκε σύμφωνα με τις κείμενες 
διατάξεις γίνεται δεκτή η από 19.8.2004 αίτηση του ομο¬ 
γενούς Λοβασίδη Γιούρι του Ιβάν και της Αικατερίνα 
και εγκρίνεται ο εξελληνισμός του επωνύμου του από 
Λοβασίδη σε Λοβασίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

( 12 ) 

Απόκτηση της Ελληνικής Ιθαγένειας από τις ομογενείς 
Καραγκέζοβα Νίνα, τέκνου του Ζοσήμ και της Νά- 
ντια και Τσαουλίδου Ελένη, τέκνου του Αθανασίου 
και της Βέρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Με την υπ’ αριθμ. 6594/5.12.2005 απόφαση του Γενικού 


Γραμματέα Περιφέρειας Ανατολικής Μακεδονίας που εκδό¬ 
θηκε σύμφωνα με τις κείμενες διατάξεις γίνεται δεκτή η από 
722005 αίτηση της ομογενούς Καραγκέζοβα Νίνα, τέκνου του 
Ζοσήμ και της Νάντια περί αποκτήσεως Ελληνικής Ιθαγένειας 
της ιδίας και του ανήλικου τέκνου της Καραγκέζοβα Μαριάννα 
τέκνου του Εμελιάν και της Νίνα και εγκρίνεται ο εξελληνισμός 
του επωνύμου τους από Καραγκέζοβα σε Καραγκεζίδου. 

Με την υπ’ αριθμ. 5816/5.12.2005 απόφαση του Γ ενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατά¬ 
ξεις γίνεται δεκτή η από 1.8.2002 αίτηση της ομογενούς 
Τσαουλίδου Ελένη, τέκνου του Αθανασίου και της Βέρας 
περί αποκτήσεως Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

(13) 

Τροποποίηση απόφασης του Γενικού Γραμματέα 
Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Σύμφωνα με την υπ’ αριθμ. 7844/2.11.2005 απόφαση 
του Γ ενικού Γ ραμματέα Περιφέρειας Κεντρικής Μακε¬ 
δονίας τροποποιείται η υπ’ αριθμ. 11187/7.5.2003 (ΦΕΚ 
919/Β/4.7.2003) απόφασή μας περί απόκτησης της Ελ¬ 
ληνικής ιθαγένειας του ομογενούς ΜΑΝΟΥΣΑΡΙΔΗ ΓΕ¬ 
ΩΡΓΙΟΥ του ΚΑΛΗΣΤΡΑΤ και της ΟΛΓΑΣ ως προς την 
χρονολογία γέννησης του ομογενούς, 
αντί της εσφαλμένης 20.8.1945 
στην ορθή 20.8.1950. 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

(14) 

Ανάκληση απόφασης του Γ ενικού Γ ραμματέα Περιφέ¬ 
ρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Σύμφωνα με την υπ’ αριθμ. 7905/4.11.2005 απόφαση του 
Γ ενικού Γ ραμματέα Περιφέρειας Κεντρικής Μακεδονίας 
ανακαλείται η υπ’ αριθμ. 2264/27.6.2005 (ΦΕΚ 1319/Β/ 
20.9.2005) απόφασή μας περί απόκτησης της Ελληνικής 
Ιθαγένειας του ομογενούς « ΜΑΚΑΡΙΔΗ ΓΕΩΡΓΙΟΥ του 
ΒΣΕΒΟΛΟΝΤ και της ΒΕΡΑ». 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο Φ.Ε.Κ. 931/21.6.2004 τεύχος Β' που δημοσιεύθηκε η 
4319/20.4.2004 απόφαση του Γ ενικού Γ ραμματέα Περιφέ¬ 
ρειας Κεντρικής Μακεδονίας και αφορά την απόκτηση της 
Ελληνικής Ιθαγένειας του ομογενούς «ΚΑΡΑΟΓΛΑΝΙΑΝ 
ΑΡΜΕΝ του ΑΜΠΑΡΤΖΟΥΜ και της ΑΛΕΞΑΝΔΡΑ», διορ¬ 
θώνεται το όνομα του πατέρα του ομογενούς, 
αντί του εσφαλμένου «ΑΜΠΑΡΤΖΟΥΜ» 
στο ορθό «ΑΜΠΑΡΤΣΟΥΜ». 

(Από την Περιφέρεια Κεντρικής Μακεδονίας) 




23990 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙηΐΙ ρ : νννννν.θΐ. 9 ·· - θ-ιτιηΜ: ννββιτίθείβΓ @ βί.91· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΟ: 

Τεύχος 

Περίοδος 

Ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοητ και μέχρι 100 σελίδες σε 5 θυΐΌ προσαυξανόμενη κατα 
1 βατό ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ : 210 - 4071010 ίπΙθΓΠθΙ : Η11ρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυΐΌ. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














